OKRESNÁ PROKURATÚRA PREŠOV 
Masarykova 16, 080 97 Prešov	

Číslo: 3 Pv 317/16/7707-1	Prešov 30.09.2016 
EEČ: 2-58-245-2016
U Z N E S E N I E
Trestná vec:	obv. XXXXX
Trestný čin:	prečin: zanedbanie povinnej výživy podľa § 207 odsek 1 Trestného zákona
Rozhodol: 	prokurátorka Okresnej prokuratúry Prešov 
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX
rodné priezvisko: XXXXX
trvalé bydlisko: XXXXX XXXXXXXXX, Slovensko
väzba: nie
ktorý je trestne stíhaný pre trestný čin:
-	prečin: zanedbanie povinnej výživy podľa § 207 odsek 1 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
na tom skutkovom základe, že:
že v období od mesiaca december 2015 doposiaľ si v Humennom a  inde si úmyselne pravidelne a včas neplnil zákonnú vyživovaciu povinnosť na svojho mal. syna XXXXX, nar. XXXXX a to aj napriek tomu, že  táto povinnosť mu bola určená rozsudkom Okresného súdu v Prešove č.k. XXXXX zo dňa 21.10.2014 s právoplatnosťou dňa 22.12.2014 tak, že na jeho výživu mal prispievať sumou po 35 € vždy do 15-teho dňa  v mesiaci vopred k rukám starej matky XXXXX, ktorej bol uvedeným rozsudkom zverený do náhradnej osobnej starostlivosti, čím takto na výživnom za  uvedené obdobie XXXXX dlhoval po odpočítaní zaplatených súm sumu 120 €, 

lebo zanikla trestnosť činu a trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

.

Odôvodnenie:
Uznesením  povereného  príslušníka PZ OO PZ XXXXX. Sever sp. zm. XXXXX zo dňa 23.5.2016  bolo podľa § 199 ods. 1 Tr. poriadku začaté trestné stíhanie a následne uznesením tej istej spisovej značky zo dňa 15.7.2016 bolo podľa § 206 ods. Tr. poriadku vznesené obvinenie XXXXX pre prečin zanedbania povinnej výživy podľa § 207 ods. 1  Tr. zákona, na tom skutkovom základe, ako je to uvedené v predmetnom uznesení. 

Podľa § 215 ods. 1 písm. h) Tr. poriadku prokurátor zastaví trestné stíhanie, ak zanikla trestnosť činu. 

Podľa § 86 ods. 1 písm. a) Tr. zákona trestnosť trestného činu zanedbania povinnej výživy podľa § 207 Tr. zákona zaniká ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Obvinený XXXXX v prípravnom konaní vypovedal, že  je nezamestnaný a od 1.8.2015 nepoberá ani žiadne sociálne dávky. Privyrába si občas brigádnicky a takto si vie privyrobiť 50 € týždenne.  Je si vedomý svojej vyživovacej povinnosti na syna , pričom túto svoju povinnosť si riadne plnil až do doby, keď stratil zamestnanie. t.j. do decembra 2015. Po začatí trestného stíhania sa postupne snažil svoj dlh zaplatiť a nemá už žiaden dlh na výživnom. Aj v budúcnosti sa bude snažiť platiť výživné včas, aby nič nedlhoval. 

Svedok- poškodený XXXXX vo svojej výpovedi uviedla, že maloletý XXXXX je jej vnukom a bol zverený do jej starostlivosti rozsudkom Okresného súdu v Prešove č.k. XXXXX. Obvinený jej za obdobie od december 2015 do júna 2016 jej neuhradil žiadne výživné, po jej oznámení však začal dlh na výživnom postupne splácať a v mesaici august mal uhradené všetko výživné. Vnuk núdzou netrpí, snaží sa mu dať všetko, čo potrebuje.  Následne dňa 22.9.2016 pri výsluchu potvrdila, že voči obvinenému neeviduje žiadny dlh na výživnom a zároveň uviedla, že obvinený jej sumy výživného platil poštovými poukážkami a to tak, že dňa 21.1.2016 dostala sumu 27 €, dňa 23.5.2016 sumu 90 €, 14.6.2016 a 21.6.2016 sumu po 35 €, 2.8.2016 sumu 90 € a dňa 16.8.2016 sumu 38 €. Výživné za mesiac september prevzala na pošte dňa 9.9.2016 a to v sume 35 €. Ku dňu výsluchu mal obvinený uhradený celý dlh na výživnom.

 Obvinený mal v sledovanom období na výživnom uhradiť celkom sumu 350 € ( 10 mesiacov x 35 €), pričom spočítaním jednotlivých súm je zrejmé, že túto aj uhradil.

Vzhľadom na vyššie uvedené, keďže zaplatením celej sumy výživného v stíhanom období,  zanikla trestnosť činu a trestný čin nemal trvalo nepriaznivé následky, bolo potrebné rozhodnúť tak, ako je to uvedené vo výrokovej časti tohto uznesenia.
lňte text
Poučenie:
Proti tomuto uzneseniu je prípustná sťažnosť, ktorú je možné podať do 3 dní  odo dňa jeho oznámenia na Krajskú prokuratúru v Prešove cestou tunajšej prokuratúry. Sťažnosť má odkladný účinok. 

JUDr. Miriam Timková 
prokurátorka